Doomöhlen

Doomöhlen () is en lütten Oort in de Gemeen Veern in’n Landkreis Veern, Neddersassen. Binnen de Gemeen Veern höört dat to de polietsche Oortschop Scharnhors.

 Geografie 

De Oort liggt op de Achem-Veerner Geest direkt an’n Halsbeek.

De Naveröörd sünd Wall in’n Noorden, Scharnhors in’n Noordoosten, Hoost, Lindhoop un Schnuckenstall in’n Süüdoosten, Oosterkroog in’n Süden, Ulemöhlen, Neemöhlen un Halsmöhlen in’n Süden, Daulsen in’n Westen un Nindörp in’n Noordwesten.

 Historie 

De Oort geiht trügg op en Watermöhl an’n Halsbeek, de bet 1935 lopen is. Vondaag warrt de Hoff von de Watermöhl as Peerhoff bedreven.

 Verwaltungsgeschicht 

In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort höört al von öllers bi de Gemeen Scharnhors mit bi, de an’n 1. Juli 1972 mit de Gemeenreform in Neddersassen Deel von de Gemeen Veern worrn is.

 Inwahnertall 

 Religion 

Doomöhlen is evangeelsch-luthersch präägt un höört to dat Kaspel von’n Doom to Veern.

För de Kathoolschen is de St.-Josef-Kark in Veern tostännig.

 Weertschop un Infrastruktur 

 Verkehr 

Dör Doomöhlen löppt de Kreisstraat 28, de in’n Süüdwesten över Neemöhlen na Halsmöhlen an de Bundsstraat 215 ran geiht un in’n Noordoosten över Scharnhors an de K 21 un wieder na Holbm. Von de K 28 geiht na Süüdwesten en Straat af över Ulemöhlen na Veern an de Landsstraat 171.

De nächste Autobahn is de Autobahn 27 (Afsnidd Bremen–Wasra). De Opfohrt 25 Veern-Noord liggt so veer Kilometer in’n Noordwesten von Doomöhlen an de B 215 un de Opfohrt 26 Veern-Oost veer Kilometer in’n Süüdoosten an de L 171.

De nächste Bahnhoff is so bi veer Kilometer wied weg in’n Süüdwesten de Bahnhoff Veern an de Bahnlien Wunsdörp–Bremen. Disse Bahnhoff is ok inbunnen in dat Nett von de Regio-S-Bahn Bremen/Neddersassen.

 Scholen 

De Kinner ut Doomöhlen sünd fröher in Scharnhors na de Volksschool gahn. Vondaag gaht se op de Grundschool an’n Sassenhain in Daulsen/Halsmöhlen.

 Footnoten 

Kategorie:Oort
Kategorie:Landkreis Veern